Sekolah Kebangsaan Kuala Sungai

Sekolah Kebangsaan Kuala Sungai atau nama ringkasnya SK Kuala Sungai, merupakan sebuah Sekolah kebangsaan yang terletak di Peti Pos Bertam Baru.

Pada 2009, Sekolah Kebangsaan Kuala Sungai memiliki 51 pelajar lelaki dan 51 pelajar perempuan, menjadikan jumlah keseluruhan murid seramai 102 orang. Ia mempunyai seramai 12 orang guru.2009

Sejarah 

SEJARAH PENUBUHAN
SEKOLAH

Sekolah Kebangsaan Kuala Sungai (SKKS) terletak di Kg Lulut,
sebuah perkampungan melayu jauh di pedalaman Gua Musang. Dengan jumlah penduduk
sekitar dan beberapa keluarga di pinggir sepanjang sungai Nenggiri yang sedikit
bilangannya, memampukan sekolah ini untuk hanya menerima pendaftaran seramai 70
orang murid sahaja.

Pengasas sekolah ini tidak lain tidak bukan Almarhum Yasok
bin Che Kar pembuka Kg. Lulut bersama sanak saudara yang berhijrah meninggalkan
kampung halaman di Pasir Mas mencari rezeki dengn kudrat tulang empat kerat.

Kampung Lulut merupakan sebuah perkampungan melayu yang telah
melalui pelbagai pahit manis sejarah, juga hampir-hampir hilang namanya setelah
dinodahitamkan oleh kehadiran pengganas komunis di awal sebelum kemerdekaan
Negara.

Alhamdulillah, perkampungan subur dan damai yang mendiami
pinggir sungai Nenggiri ini kembali makmur dan semakin bertambah warga huninya
dari semasa ke semasa sehingga sekarang. Rata-rata ibubapa penduduk di sini
bergantung harap pada hasilan getah dan pertanian kecilan.

Menyedari hakikat kemiskinan, kesukaran perhubungan dan
kepentingan ilmu pendidikan kepada anak-anak, maka sekolah ini ditubuhkan pada
tahun 1989 merupakan cawangan kepada Sekolah Kebangsaan Bertam., merupakan
suatu realisasi keinginan warga desa bernilai emas, hasil paduan semangat dan
keringat semua pihak dari segenap lapisan masyarakat.  Setahun kemudiannya, SKKS seterusnya berdikari
sebagai sebuah sekolah dengan guru besar pertamanya En. Aziz bin Tahir.

Perhubungan utama ke SKKS ialah melalui jalan air dari Bertam
Baru – sebuah pekan tumpuan penduduk sekitar. Alternatif lain untuk ke SKKS
ialah melalui jalan darat belum berturap di sepanjang Ladang Kelapa Sawit
Serasa dari Cabang Felda Chiku di Lebuhraya Kuala Krai – Gua Musang.

Terdapat dua jalan utama ke Bertam Baru. Jalan utama
menghubungkan lebuh raya dengan Bertam Baru melalui Simpang Sungai Asap (hampir
20 km sebelum ke Gua Musang). Bertam Baru juga boleh dihubungi menggunakan
perkhidmatan Keretapi Tanah Melayu Berhad (KTMB) yang merupakan pilihan utama
hampir kebanyakan penduduk dan tenaga-tenaga pengajar sekolah-sekolah di daerah
sekitar Gua Musang ini.

SKKS mempunyai bilangan guru seramai 6 orang, 3 orang
kakitangan dengan jumlah murid seramai 64 orang dari tahun 1 hingga tahun 6.
Hampir kesemua murid di sini menetap di asrama desa yang telah disediakan di
bawah seliaan seorang warden. Walaupun dengan jumlah yang tidak terlalu besar,
warga SKKS tetap tabah dan bersedia memikul segala amanah yang telah
dipertanggungjawabkan dengan penuh semangat muhibbah dan persaudaraan.

Sehingga hari ini pada januari 2014, SKKS telah mempunyai
seramai 18 orang guru, 7 orang kakitangan dan jumlah murid seramai 112 orang
bermula dari peringkat prasekolah sehingga Tahun 6. Pada tahun 2013, sejarah
telah dicatatkan di SKKS oleh anak desa yang menyusur sungai mencari ilmu
dengan memperoleh 5A dalam peperiksaan UPSR. 5A dicapai, tiket penerbangan
dianugerahi menjadi  cabaran penghuni seterusnya mencontohi.

S.K.K.S…., Sekolah Kebangsaan Kesayangan Semua…

S.K.K.S…., Segala Kerja Kami Sempurnakan…

S.K.K.S…., Saya Kagum Keindahan Sekolah… (Bangunan Tersergam
Indah)

S.K.K.S…., Semua Kakitangan Kuat Semangat… (Sanggup Sahut
Cabaran)

S.K.K.S…, Segala Kesukaran Ketabahan Semua… (Cabaran)

S.K.K.S…., Semoga Kejayaan Kegilaan Sarana… (Motivasi)

Pencapaian

Alamat
Sekolah Kebangsaan Kuala Sungai
Peti Pos Bertam Baru 
18300, Gua Musang
Kelantan, Malaysia
Telefon =  0179080012
Fax       = TIADA

Pautan luar 

Kuala Sungai
Kuala Sungai